Държавен вестник, бр. 68, 2006 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  68
бр. 25 от 2001 г., бр. 1, 105 и 120 от 2002 г., бр. 18,
86 и 95 от 2003 г., бр. 52 от 2004 г., бр. 19, 27, 46,
76, 83 и 105 от 2005 г., бр. 24, 30, 48 и 57 от 2006 г.)
в чл. 163 се правят следните изменения и до-
пълнения:
1. В ал. 1 думите “135 дни” се заменят с
“315 дни”.
2. Създава се ал. 8:
“(8) Редът и начинът за ползване на отпуска
по ал. 1 се определят с наредба на Министер-
ския съвет.”
§ 10. Осигурителният стаж на лицата, рабо-
тили като минни спасители до ръководител на
минно-спасителна служба (пункт), включител-
но до влизането в сила на този закон, се превръ-
ща при условията на чл. 104, ал. 3.
§ 11. Параграф 1, т. 2 и § 6 влизат в сила от
1 май 2006 г., а § 1, т. 1, § 3 и 9 влизат в сила
от 1 януари 2007 г.
Законът е приет от 40-то Народно събрание
на 9 август 2006 г. и е подпечатан с официалния
печат на Народното събрание.
Председател на Народното събрание:
Георги Пирински
57281
УКАЗ № 330
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за договорите за финансово обезпечение,
приет от ХL Народно събрание на 10 август 2006 г.
Издаден в София на 17 август 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за договорите за финансово обезпечение
Предмет и цел на закона
Чл. 1. (1) Този закон урежда сключването,
съдържанието и действието на договорите за
финансово обезпечение.
(2) Целта на този закон е да осигури сигур-
ност и ефективност на договорите за финансо-
во обезпечение.
Договор за финансово обезпечение
Чл. 2. (1) С договора за финансово обезпече-
ние едно лице, наречено “обезпечител”, пре-
хвърля правото на собственост или учредява
залог върху финансово обезпечение на друго
лице, наречено “обезпечено лице”, с цел да обез-
печи финансово задължение.
(2) Договорът за финансово обезпечение
може да бъде договор за финансово обезпече-
ние с прехвърляне право на собственост, нари-
чан по-нататък “прехвърлителен договор”, или
договор за финансово обезпечение с предоста-
вяне на залог, наричан по-нататък “договор за
залог”, независимо дали те са сключени самос-
тоятелно, представляват част от пораждащия
основното задължение договор, част са от рам-
ков договор или от договор при общи условия.
Договорът за финансово обезпечение трябва да
посочва финансовото задължение и финансо-
вото обезпечение.
(3) Чрез прехвърлителния договор, включи-
телно споразуменията с уговорка за обратно
изкупуване (репо-сделки), обезпечителят изця-
ло прехвърля правото на собственост върху фи-
нансовото обезпечение на обезпеченото лице,
за да обезпечи изпълнението на финансовото
задължение. С прехвърлителния договор стра-
ните могат да уговорят задължение на обезпе-
ченото лице да осигури равностойно финансо-
во обезпечение.
(4) Чрез договора за залог обезпечителят
учредява залог в полза на обезпеченото лице,
като при учредяване на залога запазва правото
на собственост върху финансовото обезпечение.
(5) Предмет на договор за финансово обезпе-
чение е предоставеното финансово обезпечение.
(6) Договорът за финансово обезпечение
влиза в сила съобразно предвидените в него
условия, независимо от започването или про-
дължаването на прекратителни процедури или
оздравителни мерки по отношение на обезпе-
чителя или обезпеченото лице.
Страни по договора за финансово обезпечение
Чл. 3. (1) Обезпечител и обезпечено лице са:
1. орган на държавна власт, държавно управ-
ление и местно самоуправление, включително
орган, който управлява или участва в управле-
нието на държавния или общинския дълг, как-
то и орган, който има право да поддържа кли-
ентски сметки;
2. централна банка;
3. Европейската централна банка, Банката
за международни разплащания, Европейската
инвестиционна банка, Международният валу-
тен фонд, както и многостранните банки за
развитие;
4. кредитна институция;
5. финансова институция;
6. застраховател;
7. инвестиционен посредник;
8. управляващо дружество;
9. инвестиционно дружество и договорен
фонд;
10. регулиран пазар на ценни книжа;
11. централен депозитар;
12. дружество за допълнително социално
осигуряване;
13. здравноосигурителнo дружествo;
14. дружество със специална инвестицион-
на цел;
15. централен съконтрахент, агент по сетъл-
мента или клирингова къща, както и друго юри-
дическо лице със сходна дейност, участващо на
пазарите на фючърси, опции и други деривати;